**Φύλλο εργασίας στα Μαθηματικά της Στ΄ τάξης – Κεφ. 47ο**

**«*Το πήρες το μήνυμα; (άλλοι τύποι γραφημάτων)*»**

Όνομα:

Ημερομηνία: 19/06/2019

*Άσκηση: Στον παρακάτω πίνακα παρουσιάζονται οι απαντήσεις των 25 μαθητών της ΣΤ΄ τάξης του 6ου Δημοτικού Σχολείου Καλύμνου στην ερώτηση:*

***«Ποιο ομαδικό άθλημα σας αρέσει περισσότερο;»***

|  |  |  |
| --- | --- | --- |
| **ΑΘΛΗΜΑ** | **ΑΓΟΡΙΑ** | **ΚΟΡΙΤΣΙΑ** |
| **ΠΟΔΟΣΦΑΙΡΟ** | **5** | **3** |
| **ΚΑΛΑΘΟΣΦΑΙΡΙΣΗ** | **1** | **3** |
| **ΠΕΤΟΣΦΑΙΡΙΣΗ** | **3** | **4** |
| **ΧΕΙΡΟΣΦΑΙΡΙΣΗ** | **2** | **1** |
| **ΥΔΑΤΟΣΦΑΙΡΙΣΗ** | **1** | **2** |

*1) Με ποιο είδος γραφήματος θα απεικόνιζες τα δεδομένα του πίνακα ώστε να φανεί ποια ασχολία προτιμούν περισσότερο οι 25 μαθητές/τριες στον ελεύθερο χρόνο τους; (Υπογράμμισε το σωστό)*

α) Γράφημα γραμμής β) Ραβδόγραμμα γ) Κυκλικό διάγραμμα

*Αιτιολόγησε την απάντησή σου:*

Θα απεικόνιζα τα δεδομένα του πίνακά μου με ραβδόγραμμα, διότι καθιστά άμεσα διακριτή τη σύγκριση κάθε επιμέρους προτίμησης ανάμεσα σε αγόρια και σε κορίτσια, γεγονός που μας ζητείται στην παρούσα δραστηριότητα..

*2) Μετάφερε τώρα τα δεδομένα του πίνακα σε ένα υπολογιστικό φύλλο (Excel) και φτιάξτε ένα γράφημα κατάλληλο να απεικονίζει τα δεδομένα του πίνακα.*

*3) Θα μπορούσες με βάση το γράφημα να σχολιάσεις τις προτιμήσεις των μαθητών/τριών και κατά πόσο αυτές διαφοροποιούνται ανά φύλο; Αιτιολόγησε τη διαφοροποίηση αυτή*.

Το δείγμα της έρευνας αποτελείται από 25 μαθητές, εκ των οποίων 13 είναι κορίτσια και 12 αγόρια. Η επικρατέστερη στις επιλογές των μαθητών για το ομαδικό άθλημα είναι το ποδόσφαιρο (5αγόρια). Η ασθενέστερη επιλογή είναι η χειροσφαίριση (1 απάντηση / κορίτσια) και η επιλογή υδατοσφαίριση (1 απάντηση / αγόρια). Συγκριτικά, 5 αγόρια προτιμούν να ασχολούνται με ποδόσφαιρο, έναντι 3 κοριτσιών. Την καλαθοσφαίριση επέλεξαν 3 κορίτσια και 1 αγόρι, την πετοσφαίριση 3 αγόρια και 4 κορίτσια, ενώ την χειροσφαίριση μόλις 2 αγόρια και 1 κορίτσι. Τέλος, 2 κορίτσια και 1 αγόρι δήλωσαν πως ασχολούνται με υδατοσφαίριση.